Savonlinnan museolla on käynnissä inventointihanke sotavaltion rakennuksista ja rakenteista Etelä-Savon maakunnan alueella. Inventointi on ulottunut myös Mäntyharjun alueelle. Tervetuloa kuulemaan lisää sotavaltion rakennustoiminnasta Etelä-Savossa. Luento on avoin kaikille ja sinne on vapaa pääsy. Luennoitsijoina maakuntamuseotutkija Jorma Hytönen sekä rakennustutkija Katri Nousiainen. Tilaisuuden avaus toiminnanjohtaja emeritus Heikki Koljonen. Arkkitehti Elsi Borgin suunnittelemat A1 ja A2 aliupseeri- ja upseerirakennukset Etelä-Savossa Arkkitehti Elsi Borg (1893–1958) suunnitteli vuonna 1940 A1 ja A2 tyypin rakennukset aliupseeri- ja upseeriperheiden käyttöön Puolustusministeriön teknillisen osaston rakennustoimistossa työskennellessään. Kyseisiä rakennuksia rakennettiin välirauhan aikaan 1940–1941 muun muassa Sulkavalle, Puumalaan ja Savonlinnaan. Monet ovat edelleen asuin- tai vapaa-ajan käytössä. Sotavaltion rakennustoiminta Mäntyharjulla ja muualla Etelä-Savossa Mäntyharjulle rakennettiin välirauhan/jatkosodan aikana kolme varikkoa ja yksi viestijoukkojen majoitusalue. Näiden lisäksi maakuntaan rakennettiin mm. lentokenttiä, sotavankileirejä ja kasarmialueita. Luennot perustuvat pro gradu -tutkielmaan, Savonlinnan museon rakennusinventointeihin sekä Puolustushallinnon rakennuslaitoksen ja Kansallisarkiston asiakirjoihin.
Luento sotavaltion rakennustoiminnasta Etelä-Savossa
Tervetuloa kuulemaan lisää sotavaltion rakennustoiminnasta Etelä-Savossa.